SZENTPÉTERSZEG KÖZSÉGI ÖNKORMÁNYZAT KÉPVISELŐ-TESTÜLETÉNEK JEGYZŐKÖNYVE 2015. 09. 14. NAPJÁN 11 ÓRAI KEZDETTEL MEGTARTOTT RENDES NYÍLT ÜLÉSÉRŐL

J E G Y Z Ő K Ö N Y V

Készült: 
Szentpéterszeg Községi Önkormányzat Képviselő-testületének 

2015. szeptember 14-én 11 00. órai kezdettel megtartott rendes nyílt ülésén 

Az ülés helye: Szentpéterszeg Községi Önkormányzat Tanácskozó terme

Jelen vannak: 
 Olajos Mihály 



 polgármester,  

 Tóthné Gara Márta 



 alpolgármester

 Balogh Gyula 



 települési képviselő

             Harasztosi Gyula 
                                    települési képviselő

 Kovács Imre




 települési képviselő

 Szabó László 




 települési képviselő

 Tornyi Lajos 




 települési képviselő
 Közös önkormányzati hivatal részéről:        

 Dr. Karancsi- Vámosi Margit 
jegyző 



 Balázsi Viktória 



  pénzügyi vezető
            
 Ékes-Tornyi Edina



  jegyzőkönyvvezető

Meghívott vendég:



  Reszler György 



  könyvvizsgáló
Olajos Mihály polgármester: Tisztelettel köszöntöm a megjelent vendégünket és képviselő társaimat a soron következő képviselő-testületi ülésen. Megállapítom a határozatképességet, teljes létszámmal vagyunk jelen a döntéshozatalban. Felkérem a jegyzőkönyv vezetésére Ékes-Tornyi Edina köztisztviselő asszonyt. A meghívó és az előterjesztés minden képviselő részére megküldésre került. A napirend elfogadásához annyit kívánok javasolni, hogy a 4. és a 6. napirendi pontban tárgyalásra kerülő közbeszerzési eljárások lezárásához, meg kell várnunk a Közbeszerzést Bíráló Bizottság döntését, mely bizottság összetételét jelen ülésen módosítani kívánjuk, ugyanis a bíráló bizottság tagja nem lehet olyan személy, aki a mai ülésen döntést hoz. Az általam előterjesztettek alapján javaslom elfogadni a napirendet. Kézfelnyújtással jelezzenek, amennyiben egyetértenek a napirendi pontok sorrendjével.

A döntéshozatalban résztvevők száma:7 fő
A Képviselő-testület 7 igen szavazattal a következő határozatot hozta:
77/2015. (IX.14.)Önk. számú
HATÁROZAT
Szentpéterszeg Község Önkormányzat Képviselő-testülete a meghívóban szereplő napirendi pontokat az alábbiak szerint fogadja el.

                               1./
Tájékoztató az előző képviselő-testületi ülés óta eltelt időszakról
                                       Előadó: Olajos Mihály polgármester
  2./       Tájékoztató az Önkormányzat első féléves gazdálkodásának teljesítéséről

Előadó: Olajos Mihály polgármester



Meghívott vendég: Reszler György könyvvizsgáló
                              3./        Szentpéterszeg Község Önkormányzata 2015. évi költségvetéséről szóló 




3/2015. (II.24.) önkormányzati rendeletének módosítása

Előadó: Olajos Mihály polgármester

Meghívott vendég: Reszler György könyvvizsgáló
 4./        KEOP-2015-5.7.0 pályázati konstrukcióban Szentpéterszegi 

                                          Fogyatékos  Személyek Nappali Intézményének, az Általános Iskola 

                                          épületeinek, valamint a Polgármesteri Hivatal épületének energetikai 

              korszerűsítésére érkezett ajánlatok elbírálása  
Előadó: Olajos Mihály polgármester

5./          Beszámoló a Hencidai Közös Önkormányzati Hivatal Szentpéterszegi 
              Kirendeltsége 2014. évi és 2015. első félévi munkájáról

Előadó: Dr. Karancsi-Vámosi Margit jegyző

6./
Mikrobusz pályázat közbeszerzési felhívására érkezett ajánlatok elbírálása 

             Előadó: Olajos Mihály polgármester

7./        Hajdú-Bihari Önkormányzatok Vízmű Zrt. „v.a.” tulajdonában lévő kijelölt befektetett eszközök vagyonértékelése
Előadó: Olajos Mihály polgármester
8./
Bursa Hungarica Felsőoktatási Önkormányzati Ösztöndíjrendszerhez csatlakozás
            Előadó: Dr. Karancsi-Vámosi Margit jegyző
 9./         Saját erő biztosítása a helyi önkormányzatok szociális tűzifavásárláshoz 

              kapcsolódó kiegészítő támogatáshoz

Előadó: Dr. Karancsi-Vámosi Margit jegyző

10./
Javaslat a tanévkezdési tankönyvtámogatásról
Előadó: Olajos Mihály polgármester
 11./      Egyebek 

Határidő: azonnal

Felelős: Olajos Mihály polgármester

1. napirendi pont: Tájékoztató az előző testületi ülés óta eltelt 

                                időszakról

Olajos Mihály polgármester: Tájékoztatom a Tisztelt települési képviselőket arról, hogy a középületek épületenergetikai korszerűsítésére beadott pályázat, és a mikrobusz beszerzésére irányuló pályázatok közbeszerzésinek lezárásához érkeztünk. A KEOP-5.7.0 kódszámú energetikai pályázathoz a Nemzeti Fejlesztési Minisztérium részéről támogatói döntésünk még nincsen, de minden pillanatban várjuk az emir értesítést. A kivitelezővel már készítjük elő a szerződést, akik terveik szerint alvállalkozókkal gyorsítják majd meg a munkát, és elkezdték a nyílászárók gyártását –ami a kivitelező rizikója- az idei évi befejezési kötelezettség miatt. A mikrobusz beszerzésére pedig már megérkezett a támogatói döntés. A Közbeszerzési törvény 22 §. (5) bekezdése értelmében mindkét említett pályázat közbeszerzésére vonatkozik, hogy az ajánlatkérő nevében az eljárást lezáró döntést meghozó személy nem lehet a bírálóbizottság tagja. Testületi döntéshozatal esetén a döntéshozó kizárólag tanácskozási joggal rendelkező személyt delegálhat a bírálóbizottságba. Testületi döntéshozatal esetében név szerinti szavazást kell alkalmazni. Az elhangzottak alapján a 2015. 08. 13-án meghozott 67/2015.(VIII. 13.) önk. számú, illetve a 68/2015.(VIII. 13.) önk. számú döntések módosítására lesz szükség a Bíráló Bizottsági tagok személyében történő változásokra tekintettel. A bíráló bizottsági tagok személyére vonatkozó javaslatomat az első féléves pénzügyi gazdálkodás teljesítéséről és költségvetés módosításáról szóló napirendi pontok után kívánom megtárgyalni. Kérdés és hozzászólás merült-e fel a tájékozatóval kapcsolatosan? 
Kovács Imre képviselő: Nem a témához kapcsolódó kérdésem van. A Fekete Borbála utcai buszmegálló zárttá tételét már többször indítványoztam végrehajtani, már javasoltam több megoldást is, érdeklődnék a kivitelezési munkálatokról.
Olajos Mihály polgármester: Keresem a kivitelezőt, de még nem dőlt el, hogy alul deszkával, vagy teljes egészében törhetetlen üveggel készüljön. Amennyiben nincs további kérdés, arra kérem Önöket, hogy szavazzanak az elmúlt időszak tájékoztatójának elfogadásáról.

A döntéshozatalban résztvevők száma: 7 fő

A Képviselő-testület 7 igen szavazattal a tájékoztatót elfogadta.

2. napirendi pont: Tájékoztató az Önkormányzat első féléves 
                                gazdálkodásának teljesítéséről

Olajos Mihály polgármester: A pénzügyi táblázatokkal, határozati javaslattal, és  Reszler György könyvvizsgáló úr jelentésével együtt kiküldésre került a gazdálkodásunk teljesítéséről a féléves tájékoztató. Átadom a szót az előterjesztést készítőknek.

Balázsi Viktória pénzügyi vezető: Az idei évben már nem kötelező a féléves teljesítésről a beszámoló készítés, de fontosnak tartottam a tájékoztatást.
Reszler György könyvvizsgáló: Elkészítettem a könyvvizsgálói értékelésemet, és elfogadásra javaslom a tájékoztatásul készített anyagot.

Kovács Imre képviselő: A készletértékesítésnél az 595.000.- Ft miből származik? Kevésnek gondolom a közmunkaprogramban hozott, értékesített összeget.

Balázsi Viktória pénzügyi vezető: Ennyi, plusz áfa származik a félévi értékesítésből.
Olajos Mihály polgármester: Azt is el kell mondani, hogy árucsere is történik más településekkel, illetve főleg a konyhán használjuk fel a megtermelt zöldségeket. Az idei első félévben a felesleges termékek árusításából származó bevételt a zöldborsótermés értékesítése és a tavalyi évi fűszerpaprika árusítása adta. A következő félévben lesz jelentős felesleg, és hozam. Amennyiben kielégítő válasszal szolgátunk a pénzügyes kollégával, kérem szavazzanak az  önkormányzat 2015. évi első féléves  gazdálkodásának teljesítéséről szóló tájékoztató, beszámoló elfogadásáról.
A döntéshozatalban résztvevők száma: 7 fő

A Képviselő-testület 5 igen, egy ellen (Kovács Imre) szavazattal és egy fő tartózkodás (Szabó László) mellett a következő határozatot hozta:

78/2015. (IX.14.)Önk. számú
HATÁROZAT
Szentpéterszeg Község Önkormányzat Képviselő-testülete megtárgyalta az Önkormányzat 2015. I. féléves gazdálkodásáról szóló tájékoztatót és az 1.1 számú mellékletben foglaltaknak megfelelően, 106.259 ezer Ft bevétellel, és 91.319 ezer Ft kiadással jóváhagyja.

Határidő: azonnal

Felelős: Olajos Mihály polgármester

Olajos Mihály polgármester: Reszler György úr által készített könyvvizsgálói véleményezésről várom a hozzászólásokat. Amennyiben nincsen kérdés, hozzászólás a jelenlévőktől kézfelnyújtással jelezzenek az önkormányzat 2015. évi költségvetés első féléves  teljesítéséről szóló könyvvizsgálói véleményezés elfogadásáról.
A döntéshozatalban résztvevők száma: 7 fő

A Képviselő-testület 7 igen szavazattal a következő határozatot hozta:

79/2015. (IX.14.)Önk. számú
HATÁROZAT
Szentpéterszeg Község Önkormányzat Képviselő-testülete megtárgyalta az Önkormányzat 2015. költségvetésének I. féléves teljesítéséről Reszler György független könyvvizsgáló által készített könyvvizsgálói jelentésében foglaltakat, és elfogadja a könyvvizsgálói véleményezését.

Határidő: azonnal

Felelős: Olajos Mihály polgármester

3. napirendi pont: Szentpéterszeg Község Önkormányzata 2015. évi 
                               költségvetéséről szóló 3/2015. (II.24.) önkormányzati 
           rendeletének módosítása

Olajos Mihály polgármester: Megkérdezem a pénzügyi vetetőt, hogy kiegészítéssel kíván –e élni az előterjesztett témához kapcsolódóan? 

Balázsi Viktória: Nem kívánom kiegészíteni az előterjesztést. 
Kovács Imre képviselő: Most sem tudom elfogadni a költségvetést, és aki régóta ül itt tudja, hogy ez részemről rendszeres. Az igaz, hogy jobban elkészített anyagról van szó, de nem látom, hogy melyik költségvetési tételhez mi tartozik. Érdeklődnék, hogy a 390.000.- Ft-os jutalom kifizetése kinek a részére történt.
Balázsi Viktória: 25 éves jubileumi jutalom került kifizetésre egy konyhai dolgozónak.
Szabó László képviselő: A személyi juttatások módosítási összege mit tartalmaz.

Balázsi Viktória: A közmunka program személyi és dologi kiadásainak megfelelően módosított, előre be nem tervezhető összegeket.  
Olajos Mihály polgármester: Nyitva áll az ajtó minden képviselő-testületi tag előtt, és ha bármilyen összeg nem tiszta, érdeklődni és informálódni lehet a pénzügyi vezetőtől. Amennyiben nincsenek kérdések, megkérem Önöket, szavazzunk a 2015. évi költségvetésről szóló 3/2015. (II. 24.) önkormányzati rendelet módosítására tett javaslatról?

A döntéshozatalban résztvevők száma: 7 fő
A Képviselő-testület 5 igen, egy ellen (Kovács Imre) szavazattal és egy tartózkodás (Szabó László) mellett a következő rendeletet alkotta:

Szentpéterszeg Község Önkormányzatának

10/2015. (IX.14.) önkormányzati rendelete

az önkormányzat 2015. évi költségvetéséről szóló 3/2015. (II.24.) rendelet módosításáról
Szentpéterszeg Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva az önkormányzat 2015. évi költségvetésének módosításáról a következőket rendeli el:

1. §
Szentpéterszeg Község Önkormányzata az önkormányzat 2015. évi költségvetéséről szóló 3/2015. (II.24). rendeletének 2. § (1) bekezdése helyébe a következő rendelkezés lép:

„(1)
A képviselő-testület az önkormányzat 2015. évi költségvetését:

	176.640 e Ft
	Költségvetési bevétellel

	
	

	176.640 e Ft
	Költségvetési kiadással


	
	

	állapítja meg.”
	

	
	

	
	

	
	

	
	2. §

	
	

	
	


Ez a rendelet kihirdetését követő napon lép hatályba.

Szentpéterszeg, 2015. szeptember 14.
	Olajos Mihály 


	Dr. Karancsi-Vámosi Margit 

	polgármester
	jegyző


A rendelet 2015. 09. 14. napján a hivatal hirdetőtáblájára kihelyezéssel kihirdetésre került.
                                                                                            Dr. Karancsi-Vámosi Margit








                             jegyző 

4. napirendi pont: KEOP-2015-5.7.0 pályázati konstrukcióban Szentpéterszegi 
                                  Fogyatékos Személyek Nappali Intézményének, az Általános 
                                  Iskola épületeinek, valamint a Polgármesteri Hivatal

                                  épületének energetikai korszerűsítésére érkezett ajánlatok 
                                  elbírálása  
Olajos Mihály polgármester: A beérkezett ajánlat értékeléséhez, a közbeszerzési eljárás teljes lezárásához az első napirendi pontban jeleztem, hogy szükséges módosítani a közbeszerzést elbíráló bizottság tagjait. Mielőtt áttérnénk a 4. napirendi pont megtárgyalására az lenne a javaslatom, hogy a 6. napirendi pontnál tárgyalandó mikrobusz közbeszerzést lezáró döntés meghozatalának érdekében tegyük meg elsőként a szükséges módosítást. A Mezőgazdasági és Vidékfejlesztési Hivatal 297/1501/554/6/2015 iktatószámú határozata és a 21/2015. (IV. 17.) MvM rendelet alapján mikrobusz beszerzésére támogatást nyertünk, és 2015. 08. 13. napján, a legutóbbi ülésen döntöttünk a közbeszerzés elindításáról, és a Bíráló Bizottsági tagok személyéről.   Először is javaslatot teszek arra, hogy a 67/2015. (VIII.13.) önkormányzati határozat IV. pontját akképpen módosítsuk, hogy Tornyi Lajos képviselő helyett - aki a lezáró döntésen név szerinti szavazással részt fog venni a képviselő-testület mai végső döntésében – Bányai Gyula legyen a Bíráló bizottság harmadik tagja Balázsi Viktória, és Dr. Karancsi-Vámosi Margit mellett. Az említett 67/2015. (VIII.13.) önkormányzati határozat további részeit változtatás nélkül hagynánk meg. Azért szükséges ez a módosítás, mert a mai napon már összeülhet a bíráló bizottság, és meghozhatja a döntését, és javaslatot tehet a képviselő-testületnek közbeszerzést lezáró döntés meghozatala érdekében.
Tornyi Lajos képviselő: Úgy gondolom, hogy a javasolt Bányai Gyula megfelelő a Bíráló Bizottságba, alkalmas személynek tartom.

Olajos Mihály polgármester: Arra kérem a jelenlévőket, hogy az előterjesztett 67/2015. (VIII.13.) önkormányzati határozat módosítási javaslatát támogatni szíveskedjenek az általam Bíráló Bizottsági tagnak ajánlott Bányai Gyula személyével kiegészítve. Kérem, kézfeltartással jelezzenek.
A döntéshozatalban résztvevők száma: 7 fő
A Képviselő-testület 7 igen szavazattal a következő határozatot hozza:
80/2015. (IX.14.)Önk. számú
HATÁROZAT

Szentpéterszeg Községi Önkormányzat Képviselő-testülete úgy határoz, hogy a 21/2015. (IV. 17.) MvM rendelet alapján, /az Európai Mezőgazdasági Vidékfejlesztési Alapból, a vidéki gazdaság és a lakosság számára nyújtott alapszolgáltatások fejlesztésére 2015-től igénybe vehető támogatás jogcímen/ mikrobusz beszerzésére elnyert pályázat közbeszerzési eljárásának megindításáról szóló 67/2015.(VIII. 13.) önk. számú döntésének IV. pontját az alábbiak szerint módosítja:
IV. A Kbt. 22. § (4) bekezdése szerinti Bírálóbizottságba az alábbi személyeket delegálja:

· Dr. Karancsi-Vámosi Margit: jogi és közbeszerzési szakértelem

· Balázsi Viktória: pénzügyi szakértelem
· Bányai Gyula: közbeszerzés tárgya szerinti szakértelem, 
Szentpéterszeg Községi Önkormányzat Képviselő-testületének 67/2015.(VIII. 13.) önk. számú határozatában foglalt további pontjai változatlan formában hatályban maradnak.
Határidő: azonnal

Felelős: Olajos Mihály polgármester

Olajos Mihály polgármester: A napirend szerinti pályázat közbeszerzésnek lezárásához a KEOP-5.7.0 kódszámú pályázati konstrukció közbeszerzésének megindításáról szóló a 68/2015. (VIII.13.) önkormányzati határozat 1. pontjának módosítására is javaslatot teszek, és Harasztosi Gyula képviselő helyett - aki név szerinti szavazással a képviselő-testület mai végső döntésében szerepet vállal – Kiss Imrét javaslom a Bíráló bizottság harmadik tagjának megválasztani Balázsi Viktória, és Dr. Karancsi-Vámosi Margit mellett. Azt indítványozom, hogy az általam javasolt Kiss Imre személyével változzon meg a bíráló bizottság összetétele, és Harasztosi Gyula kerüljön ki a bizottságból, és ilyen formában a 68/2015. (VIII.13.) önkormányzati határozat módosításra kerüljön. Arra kérem Önöket hogy, aki egyetért a javasolt személlyel kézfelnyújtással támogassa a módosító javaslatomat.
A döntéshozatalban résztvevők száma: 7 fő

A Képviselő-testület 7 igen szavazattal a következő határozatot hozza:
81/2015. (IX.14.)Önk. számú

HATÁROZAT

Szentpéterszeg Községi Önkormányzat Képviselő-testülete úgy határoz, hogy a szentpéterszegi Fogyatékos Személyek Nappali Intézménye épületének, az Általános Iskola épületeinek, valamint a Polgármesteri Hivatal épületének energetikai korszerűsítése tárgyában közbeszerzési eljárás megindításáról szóló 68/2015.(VIII. 13.) önk. számú döntésének 1. pontját az alábbiak szerint módosítja:
1. a szentpéterszegi Fogyatékos Személyek Nappali Intézménye épületének, az Általános Iskola épületeinek, valamint a Polgármesteri Hivatal épületének energetikai korszerűsítése tárgyú közbeszerzési eljárásban, a bíráló bizottságba az alábbi tagok kerüljenek delegálásra:
- Dr. Karancsi-Vámosi Margit

      - Balázsi Viktória
      - Kiss Imre 

A bírálóbizottság elnöke: Kiss Imre
Szentpéterszeg Községi Önkormányzat Képviselő-testületének 68/2015.(VIII. 13.) önk. számú határozatában foglalt további pontjai változatlan formában hatályban maradnak.
Határidő: azonnal

Felelős: Olajos Mihály polgármester

Olajos Mihály polgármester: A most megválasztott új tagokkal a közbeszerzéseket elbíráló bizottságok kezdjék meg a beérkezett ajánlatok értékelését. A bizottságok döntési javaslatának elkészítése érdekében szünetet rendelek el. Kijelentem, hogy a jelenlévő képviselők tanácskozási joggal nem kívántak részt venni a bizottságok munkájában.
Szünet
4. napirendi pont folytatása
Olajos Mihály polgármester: A közbeszerzést Bíráló Bizottságok befejezték munkájukat, így a napirend szerinti téma megtárgyalásával folytatjuk a képviselő-testületi ülést. Tájékoztatom a jelenlévőket arról, hogy a bizottság döntési javaslata alapján a KEOP-5.7.0 kódszámú pályázati konstrukció kiemelt jelentőségű középületek energetikai fejlesztése közbeszerzési eljárásában a Presztizs Team Kft egyetlen ajánlatot tevő 104.500.700.-Ft + ÁFA összegű ajánlatát érvényesnek nyilvánították, és érdemesnek találják a céget a kivitelezési munkálatok elvégzésére, illetve jelen esetben az ajánlatuk tartalmazza a legalacsonyabb összegű ellenszolgáltatást. A benyújtott egy darab ajánlat hibát, hiányosságot nem tartalmazott. Név szerinti szavazással kell döntést hozni arról, hogy megfelelőnek találjuk-e a Presztizs Team Kft-t a feladatra. Az ajánlatot mindenki megkapta, és tegye fel kérdését, véleményezze az ajánlatot.
Kovács Imre képviselő: Elfogadható, hogy csak egy darab ajánlat érkezett?
Olajos Mihály polgármester: A közbeszerzést lebonyolító Opus team Kft felelőssége. Az ajánlattételi felhívást három cég részére kellett megküldeni. A felhívást a Presztizs Team Kft, a Fert Kft és a K-Gipser Kft kapta meg, akik nem éltek ajánlattal.
Harasztosi Gyula képviselő: Mi lesz akkor, ha a kivitelezésért felelős nem végez határidőre a munkálatokkal?

Szabó László képviselő: A pályázatban az épületek külső szigetelése és a nyílászárók cseréje lesz megvalósítva. A belső megrongálódást ki fogja kijavítani?
Olajos Mihály polgármester: A kivitelezési szerződésben rögzíteni kell azt az esetet is, ha nem készül el időre a vállalt feladat, kötbér kifizetésére kell törekedni. A Nemzeti Fejlesztési Minisztérium biztosítja a garanciális feltételeket a pályázat sikerességére. A belső javítások, és a tanteremfestés nincsenek benne a pályázati megvalósításban. A cég, csak a nyílászáró csere következtében megrongálódott járdát, belső falat, párkányt javítja ki. Kézfelnyújtással jelezzék, amennyiben el kívánják fogadni a közbeszerzést bíráló bizottság javaslatát és a Szentpéterszegi Fogyatékos Személyek Nappali Intézményének, az Általános Iskola épületeinek, valamint a Polgármesteri Hivatal épületének energetikai korszerűsítése tárgyú közbeszerzési eljárásban érvényesnek nyilvánítja a Presztizs Team Kft. (1062 Budapest, Andrássy út 56. 1/8.) ajánlattevő ajánlatát, illetve a beérkezett ajánlatot nyertesnek nyilvánítja. Név szerinti szavazás következik, és az elhangzott határozati javaslatra abc sorrendben válaszoljanak. A polgármester utoljára szavaz.
A döntéshozatalban résztvevők száma: 7 fő

A Képviselő-testület 7 igen szavazattal név szerinti szavazással a következő határozatot hozza:

82/2015. (IX.14.)Önk. számú

HATÁROZAT

Szentpéterszeg Községi Önkormányzat Képviselő-testülete a 82/2015. (IX.14.) önk. határozattal, név szerinti szavazással, az alábbi döntést hozta
A Szentpéterszegi Fogyatékos Személyek Nappali Intézményének, az Általános Iskola épületeinek, valamint a Polgármesteri Hivatal épületének energetikai korszerűsítése tárgyú közbeszerzési eljárásban érvényesnek nyilvánítja a Presztizs Team Kft. (1062 Budapest, Andrássy út 56. 1/8.) ajánlattevő ajánlatát.
A Szentpéterszegi Fogyatékos Személyek Nappali Intézményének, az Általános Iskola épületeinek, valamint a Polgármesteri Hivatal épületének energetikai korszerűsítése tárgyú közbeszerzési eljárást eredményesnek nyilvánítja.

A Szentpéterszegi Fogyatékos Személyek Nappali Intézményének, az Általános Iskola épületeinek, valamint a Polgármesteri Hivatal épületének energetikai korszerűsítése tárgyú közbeszerzési eljárás nyertesének a Presztizs Team Kft. (1062 Budapest, Andrássy út 56. 1/8.) ajánlattevőt nyilvánítja, mivel a Presztizs Team Kft. (1062 Budapest, Andrássy út 56. 1/8.) ajánlata tartalmazza legalacsonyabb összegű ellenszolgáltatást.

Szentpéterszeg Községi Önkormányzat Képviselő-testülete felhatalmazza Olajos Mihály polgármestert a vállalkozási szerződés aláírására.
A szerződés nettó 104.500.700.-Ft + ÁFA összegű ajánlati áron kerül megkötésre.
Határidő: 2015. szeptember 15.
Felelős: Olajos Mihály polgármester  
5. napirendi pont: Beszámoló a Hencidai Közös Önkormányzati Hivatal 
                               Szentpéterszegi Kirendeltsége 2014. évi és 2015. első 
                               félévi munkájáról
Olajos Mihály polgármester: A hivatal munkájáról készített előterjesztést tárgyaljuk, átadom a szót a jegyző asszonynak.
Dr. Karancsi-Vámosi Margit jegyző: Megerősíteni kívánom a határozati javaslatomat. A kérésem tartalmazza egy álláshely engedélyezését a meglévő négy mellé az előterjesztésben leírt indokokra tekintettel. Szociális étkeztetés átvétele, és számos pályázat koordinálása vár ránk amellett, hogy Gyes-ről most tér vissza egy kolléganő, illetve 1,5 év múlva megy el nyugdíjba a másik.  Kérem a javaslatom elfogadását.

Kovács Imre képviselő: Nincs már a javasolt egy főre normatív támogatás? A költségvetésünkből kell kigazdálkodni?
Dr. Karancsi-Vámosi Margit jegyző: Nincsen.
Olajos Mihály polgármester: Nincsen normatíva támogatás, de úgy gondolom, hogy kigazdálkodható. Kérem a határozati javaslat elfogadását.
A döntéshozatalban résztvevők száma: 7 fő

A Képviselő-testület 4 igen (Harasztosi Gyula, Olajos Mihály, Tornyi Lajos, Tóthné Gara Márta) szavazattal, 1 ellenszavazat mellett (Kovács Imre), és 2 fő (Balogh Gyula, Szabó László) tartózkodásával a következő határozatot hozza:

83/2015. (IX.14.)Önk. számú

HATÁROZAT

Szentpéterszeg Községi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 81.§ (3) bekezdés f) pontjában foglalt hatáskörében eljárva a jegyző beszámolója alapján megállapítja, hogy a Hencidai Közös Önkormányzati Hivatal Szentpéterszegi Kirendeltsége feladatait jó színvonalon, eredményesen látta el.

A Képviselő-testület Hencidai Közös Önkormányzati Hivatal Szentpéterszegi Kirendeltsége részére további egy álláshelyet engedélyez a Szentpéterszeg Községi Önkormányzat költségvetése terhére.

Határidő: esedékességkor 

Felelős: Dr. Karancsi – Vámosi Margit jegyző
6. napirendi pont: Mikrobusz pályázat közbeszerzési felhívására érkezett 
                                ajánlatok elbírálása
Olajos Mihály polgármester: Megkaptuk a háromtagú Bíráló Bizottság döntési javaslatát a mikrobusz beszerzésére irányuló közbeszerzés lezárásához. Itt is név szerint kell döntést hozni az ajánlatról minden jelenlévő képviselőnek. Az átadott írásbeli szakvéleményben a Bíráló Bizottság mindhárom beérkezett ajánlatot érvényesnek találta, és a Debreceni Autóház Zrt. 12.650.850.-Ft-os ajánlatát nevezte meg nyertesnek, ugyanis ez volt a legkedvezőbb összegű árajánlat. 
Kovács Imre képviselő: A multivan és a caravan típus között mi a különbség?

Olajos Mihály polgármester: Luxuskivitelnek mondható a multivan. A gyári felszereltségében van különbség, a modellben például a kerekesszéket könnyebben lehet feljuttatni. 
Szabó László képviselő: Cascot kell majd kötni a mikrobuszra, és a busszal nyújtott szolgáltatását ingyenesen tudják igénybe venni a lakosok. Az új gépjármű állagát meg kell majd őrizni.  Jó lenne, ha előre tisztázzuk azt, hogy ki fogja majd vezetni.
Olajos Mihály polgármester: A szociális ellátások igénybevételét kell ingyen szolgáltatásnak érteni. A szociális étkeztetés elindításakor a szállítást is ezzel a mikrobusszal fogjuk végezni, illetve az óvodás gyerekek utaztatása is ezzel kell történjen. Térjünk át az ajánlatra.
Tornyi Lajos képviselő: Részemről támogatom a bizottság javaslatát.
Harasztosi Gyula képviselő: Én is javaslom a Debreceni Autóház Zrt. ajánlatát elfogadni. A régi kisbuszt a hasznatauto.hu-n kellene értékesíteni. Belefér-e a támogatási összegbe az ajánlott ár, vagy ki kell egészíteni?
Olajos Mihály polgármester: A támogatási összeg elég lesz, de az áfát nekünk kell kifizetni. Sajnos nem tudjuk visszaigényelni. 
Kovács Imre képviselő: Helyben is ki lehetne plakátolni a kisbuszt, mert ha  a helyi lakos is ad érte ugyanannyit, mint a hirdetésre érkező, akkor inkább helyi lakosé legyen.

Balogh Gyula képviselő: Jó lett volna, ha az ajánlattevők úgy adnak ajánlatot, hogy beszámítják a meglévő kisbuszt. Jó lett volna tudni, hogy mennyit ér.
Kovács Imre képviselő: A régi kisbuszt mennyire értékelték fel, mennyit érhet?

Harasztosi Gyula képviselő: 1,5 millió forint áron lehetne hirdetni.

Olajos Mihály polgármester: Kézfelnyújtással jelezzék, amennyiben el kívánják fogadni a bíráló bizottság javaslatát arról, hogy a mikrobusz beszerzésére meghirdetett közbeszerzési eljárás során beérkezett mindhárom ajánlat eredményes volt, és a legalacsonyabb összeget ajánló Debreceni Autóház Zrt.  lett a nyertese. Név szerinti szavazás következik. 
A döntéshozatalban résztvevők száma: 7 fő

A Képviselő-testület 7 igen szavazattal a következő határozatot hozza:

84/2015. (IX.14.)Önk. szám
HATÁROZAT

Szentpéterszeg Községi Önkormányzat Képviselő-testülete a polgármester előterjesztésére a közbeszerzésekről szóló törvény alapján, a „Mikrobusz beszerzése a Szentpéterszeg Községi Önkormányzat részére, adásvételi szerződés keretén belül” tárgyú közbeszerzési eljárás vonatkozásában 

I.

dönt arról, hogy a Bírálóbizottság szakvéleményének megfelelően 

· az Automobil Eger 97 Kft.

· a Miskolc Autóház Kft. és

· a Debrecen Autóház Zrt.

ajánlattevők ajánlata érvényes és ajánlattevők alkalmasak a közbeszerzés alapján kötendő szerződés teljesítésére.

II. 

dönt arról, hogy a Bírálóbizottság szakvéleményének megfelelően a legalacsonyabb összegű ellenszolgáltatást tartalmazó ajánlat bírálati szempontja alapján az eljárás nyertese a Debrecen Autóház Zrt. lett az alábbiak szerint. 

	Ajánlattevő neve:
	Debrecen Autóház Zrt.

	Ajánlattevő székhelye/címe:
	3530 Miskolc, Petőfi S. u. 7.

	Gépjármű ajánlati ára (bruttó HUF)
	12.515.850,-

	Regisztrációs adó (tárgyi adómentes HUF)
	135.000,- 

	Összesített ajánlati ár (HUF)
	12.650.850,-


Felhatalmazza a polgármestert az adásvételi szerződés aláírására.

Határidő: 2015. szeptember 25.
Felelős: Olajos Mihály polgármester  
7. napirendi pont: Hajdú-Bihari Önkormányzatok Vízmű Zrt. „v.a.” 
                                tulajdonában lévő kijelölt befektetett eszközök 
                                vagyonértékelése
Olajos Mihály polgármester: A Hajdú-Bihari Önkormányzatok Vízmű Zrt. végelszámolás alatt van. 68 tulajdonos település közül 47 település ment át a Tiszamenti Regionális Vízmű Zrt-hez, és úgy tervezik, hogy a vízmű telephelyét, és vagyoni elemit megvásárolják. Előterjesztés készült a témában, mely határozati javaslat tartalmazza a vízmű tulajdonában lévő befektetett eszközökről, a vagyontárgyak felértékeléséről szóló Régió Terv kft által készített vagyonértékelését. Külön a Tiszamenti Regionális Vízmű Zrt, és külön az önkormányzatok is készítettek vagyonértékelést, mely vagyonértékelések nagyon közel állnak egymáshoz. A vagyonértékelés után lehet majd meghatározni a tényleges vételi árat.
Tornyi Lajos képviselő: A független vagyonértékelés miatt szükséges több értékelés.
Olajos Mihály polgármester: Kérem kézfelnyújtással jelezzenek, amennyiben egyetértenek az előterjesztett határozati javaslattal.
A döntéshozatalban résztvevők száma: 7 fő

A Képviselő-testület 6 igen szavazattal és egy fő tartózkodása mellett (Balogh Gyula) a következő határozatot hozza:

85/2015. (IX.14.)Önk. számú

HATÁROZAT

Szentpéterszeg község Önkormányzatának Képviselő-testülete a Hajdú – Bihari Önkormányzatok Vízmű Zrt. „v.a.” tulajdonában lévő befektetett eszközökről a Régió Terv Kft készített – melléklet szerinti - vagyonértékelést elfogadja. 

A képviselő – testület a vagyonértékelés szerinti vagy azt meghaladó áron járul hozzá az értékesítéshez.

A képviselő – testület megbízza Olajos Mihály polgármestert, hogy a Hajdú – Bihari Önkormányzatok Vízmű Zrt. „v.a.” végelszámolóját tájékoztassa.

Határidő: azonnal

Felelős: Olajos Mihály polgármester

8. napirendi pont: Bursa Hungarica Felsőoktatási Önkormányzati 
                                Ösztöndíjrendszerhez csatlakozás
Olajos Mihály polgármester: Hagyományosan minden évben csatlakozunk az ösztöndíjrendszerhez. Átadom a szót az előterjesztést készítőnek, a jegyző asszonynak. 

Dr. Karancsi-Vámosi Margit jegyző: A feltételek a tavalyi évhez hasonlóak, az előterjesztésben részletesen leírtam. 2015. október 1. napjáig lehet csatlakozni az önkormányzatoknak a programhoz. „A” és „B” típusú pályázati lehetőségek közül lehet majd választani a szociálisan rászoruló felsőoktatásban tanulóknak. A tavalyi évben minden benyújtott pályázót érdemesnek talált a képviselő-testület. 
Olajos Mihály polgármester: Kérem kézfelnyújtással jelezzenek, amennyiben egyetértenek azzal a javaslattal, hogy az idei évben is csatlakozzunk a Bursa Hungarica Felsőoktatási Önkormányzati Ösztöndíjrendszerhez.
A döntéshozatalban résztvevők száma: 7 fő

A Képviselő-testület 7 igen szavazattal a következő határozatot hozza:

86/2015. (IX.14.)Önk. számú

HATÁROZAT

Szentpéterszeg Községi Önkormányzat képviselő – testülete csatlakozik a Bursa Hungarica Ösztöndíjrendszer 2016. évi pályázati fordulójához. Az önkormányzat képviselő – testülete a benyújtott pályázatok ismeretében dönt a támogatási összegek odaítéléséről.

A képviselő – testület felhatalmazza Olajos Mihály polgármestert, hogy a „Nyilatkozat a csatlakozásról, valamint az elektronikus adatbázis használatáról” című dokumentumot aláírja, és ajánlott küldeményként eljuttassa a Támogatáskezelő részére.

Határidő: azonnal

Felelős: Olajos Mihály polgármester

9. napirendi pont: Saját erő biztosítása a helyi önkormányzatok szociális 
                                tűzifa vásárláshoz kapcsolódó kiegészítő támogatáshoz

Olajos Mihály polgármester: A tavalyi évi tapasztalatokkal ellentétben az idei évben   önerővel tudjuk megpályázni a kemény- vagy lágylombos szociális tűzifát, illetve szénre is van lehetőség pályázni. Ennek oka, hogy már nem számítunk hátrányos helyzetű településnek. Az önerő mellett a szállítási költségek, tárolási feltételek és a tűzifa kuglizása is gondos átgondolást igényel. 
Kovács Imre képviselő: Keménylombos tűzifára adjuk be a pályázatunkat.

Olajos Mihály polgármester: A maximális 310 m3 mennyiséget kellene megcélozni. Számításaink szerint amennyiben meg is kapnánk a kért mennyiséget a keménylombos fajtából, akkor is 393.700.- Ft önerőt kell rendelkezésre bocsájtani, illetve a tűzifa hazaszállításával majdnem egy millió forint költséggel kell számolni. Szociális alapon történik a tűzifa kiosztása, és a tavalyi tapasztalatok alapján szigorítani szükséges a kiosztási feltételeken. Javaslom azt is végéig gondolni, hogy a tűzifa szétvágását hely hiányában ne vállaljuk el, és minden rászoruló vágatlanul vigye el a fát. 

Kovács Imre képviselő: A közmunkások tavaly is megbirkóztak a felvágás feladataival. 
Olajos Mihály polgármester: A kiosztás feltételeit a pályázat elbírálása után beszéljük meg. Rendeletet szükséges majd alkotni a szociális célú tűzifa biztosításáról.
Tóthné Gara Márta polgármester: A tárolási feltételekről érdeklődök, hol fogjuk tárolni a tűzifát?
Olajos Mihály polgármester: A hivatallal szomszédos, volt termelő szövetkezeti udvaron képzeltük el a tárolást. Kérem döntsünk a pályázat benyújtási feltételeiről. Kézfelnyújtással jelezzen, aki az előterjesztett „A” változattal ért egyet.
A döntéshozatalban résztvevők száma: 7 fő

A Képviselő-testület 7 igen szavazattal a következő határozatot hozza:

87/2015. (IX.14.)Önk. számú

HATÁROZAT

Szentpéterszeg Község Önkormányzata Képviselő-testülete úgy határoz, hogy 310 m3 mennyiségű keménylombos tűzifa megvásárlásához támogatási igényt nyújt be a helyi önkormányzatok szociális célú tűzifavásárlásához kapcsolódó kiegészítő támogatásra.

A képviselő-testület kötelezettséget vállal arra, hogy a 310 m3 mennyiségű tűzifa vásárlásához 393.700 Ft saját forrást biztosít az önkormányzat 2015. évi költségvetésében.

A képviselő-testület megbízza a polgármestert, hogy a pályázat benyújtásáról gondoskodjon.

Határidő: 2015. szeptember 30.

Felelős:   Olajos Mihály polgármester
10. napirendi pont: Javaslat a tanévkezdési tankönyvtámogatásról
Olajos Mihály polgármester: Megkaptuk a Fekete Borbála Általános Iskola tájékoztatását arra vonatkozóan, hogy a 2015/2016-os tanév megkezdéséhez kik voltak azok a tanulók, akiknek nem volt ingyenes a tankönyv. Megkérem a jegyző asszonyt, hogy ismertesse az előterjesztést.
Dr. Karancsi-Vámosi Margit jegyző: Helyi gyermekek közül mind a hat főnek 100 %-os támogatást javaslok, és a más településről érkező diákoknak -11 főről tudunk-  pedig 50 %-os tankönyv visszatérítést tartunk reálisnak. A más településről érkező diákok saját településeiktől is kaphatnak szociális alapon segítséget a beiskolázáshoz. 

Balogh Gyula képviselő: Szomorú, hogy ennyi helyi diák jár az intézménybe.

Harasztosi Gyula képviselő: Teljes egészében elfogadom a határozati javaslatot.
Olajos Mihály polgármester: Hozzá kell még tennem, hogy a Váncsodról érkező gyermekek utaztatását nem támogatja, nem oldja meg  a KLIK, ezért félő, hogy az óvodánkat sem fogják ezentúl választani a váncsodiak. Kérem támogassák a tanévkezdés megkezdéséhez az előterjesztett tankönyv támogatási indítványunkat.
A döntéshozatalban résztvevők száma: 7 fő
A Képviselő-testület 6 igen szavazattal, és egy fő tartózkodása mellett ( Balogh Gyula) a következő határozatot hozza:

88/2015. (IX.14.)Önk. számú

HATÁROZAT

Szentpéterszeg Község Önkormányzatának Képviselő – testülete tanévkezdési támogatást nyújt a Fekete Borbála Általános Iskolában (4121 Szentpéterszeg, Kossuth u. 36. szám alatt) tanuló azon tanulók részére, akik számára a tankönyv nem volt ingyenes. A 17 tanuló közül a szentpéterszegi lakóhellyel rendelkező tanulók részére tankönyveik árának 100 %-át, a más településen lakóhellyel rendelkező tanulók részére tankönyveik árának 50%-át nyújtja tanévkezdési támogatásként.
A képviselő – testület felhatalmazza Olajos Mihály polgármestert, hogy a határozat végrehajtásához szükséges intézkedést tegye meg.

Határidő: azonnal

Felelős: Olajos Mihály polgármester

11. Napirendi pont: Egyebek

Egyebek A)

Olajos Mihály polgármester: A települési önkormányzatok rendkívüli önkormányzati költségvetési támogatására kiírt pályázat ismertetését szóban szeretném előterjeszteni. A Belügyminiszter és a Nemzetgazdasági Miniszter által meghirdetett anyagi támogatási lehetőségre szeretnénk beadni az igényünket azért, hogy az Gáborján- Esztár-Szentpéterszeg iskolatársulás elszámolásakor kialakult fizetési kötelezettségünk rendezzük, és a Bihari Önkormányzatok Többcélú Kistérségi Társulásánál keletkezett hozzájárulás kifizetését megkezdjük. Amennyiben egyetértenek azzal, hogy a tartozások mielőbbi teljes kifizetéséhez 3.456.655.- Ft összegű rendkívüli önkormányzati költségvetési támogatására kiírt pályázat benyújtását szorgalmazzuk, kézfeltartással támogassák azt.
A döntéshozatalban résztvevők száma: 7 fő

A Képviselő-testület 7 igen szavazattal a következő határozatot hozza:

89/2015. (IX.14.) Önk. számú

HATÁROZAT

Szentpéterszeg Község Önkormányzat Képviselő-testülete úgy határoz, hogy a Belügyminisztérium és a Nemzetgazdasági Minisztérium által „A települési önkormányzatok rendkívüli önkormányzati költségvetési támogatására” elnevezésű pályázati kiírásnak megfelelően pályázatot kíván benyújtani.

Az igényelt támogatás összege: 3.456.655.- Ft (azaz Hárommillió-négyszázötvenhatezer-hatszászötvenöt forint).
A Képviselő-testület megbízza Olajos Mihály polgármestert, hogy a pályázat benyújtásáról gondoskodjon, és a szükséges nyilatkozatokat megtegye.

Felelős: Olajos Mihály polgármester

Határidő: azonnal

Egyebek B)

Olajos Mihály polgármester: A mai képviselő-testületi ülésen minden napirendi témában döntést hoztunk, kívánnak-e kérdéssel élni, illetve van-e egyéb megtárgyalni való témakör?
Dr. Karancsi-Vámosi Margit jegyző: Tájékoztatom a tisztelt képviselőket arról, hogy  a 2015. 08. 13. napon megtartott zárt ülés témájában -mely  az agrárgazdasági kamra állásfoglalására érkezett kifogás megtárgyalása volt- Takács Norbert  Szentpéterszeg, Jókai u. 3. szám alatti lakos keresetlevelet terjesztett elő a bíróságon a képviselő-testület földdel kapcsolatos határozata ellen. Ezen a tárgyaláson az önkormányzatot képviselni kell, és szeretném, ha Harasztosi Gyula ebben segítségünkre lenne.
Harasztosi Gyula képviselő: Nem tudom képviselni a testületet, ugyanis egy másik, az érintett családdal kapcsolatos perben idézve vagyok, családtagom érdekét is képviselem, és ezért nem vállalom a feladatot.

Tornyi Lajos képviselő: Jogilag hozzáértő személyt kell keresni.
Olajos Mihály polgármester: Amennyiben nem lesz a testületből senki önként jelentkező, akkor természetesen én képviselem az intézményt.
Tóthné Gara Márta alpolgármester: Tájékoztatást kérnék arról, hogy a szelektív hulladékgyűjtés miért maradt el a napokban a Kiss Ernő és a Szabadság utcákban? A szelektív szigetek miért szüntették meg ilyen gyorsan, hiszen az üveg külön gyűjtését ebben az évben még engedélyezte a szolgáltató.
Olajos Mihály polgármester: A szelektív szigeteket a falunkban teljesen megszüntették, felszámolták, kizárólag a zsákos szelektívgyűjtésre van lehetőség. Mindenképpen meg fogjuk kérdezni, hogy miért nem történt meg aznap a zsákos hulladék külön szállítása. Amennyiben a képviselő-testületi ülésen nem merült fel további kérdés, és megbeszélnivaló nincs, a mai nyílt ülést bezárom. 
K.m.f.



 Olajos Mihály

